b'\n_START_ARTICLE_\nEarl Tupper\n_START_SECTION_\nBiografi\n_START_PARAGRAPH_\nTupper blev f\xc3\xb8dt p\xc3\xa5 en g\xc3\xa5rd i Berlin, New Hampshire. Efter at have f\xc3\xa6rdiggjort skolen startede han en anl\xc3\xa6gsgartneri og planteskole-virksomhed indtil depressionen fik virksomheden til at g\xc3\xa5 konkurs. Han fik herefter et job i DuPont Chemical Company.\n_START_SECTION_\nSkabelsen af Tupperware\n_START_PARAGRAPH_\nVed at bruge ufleksible stykker af polyethylenslagger, som han fik af DuPont, lykkedes det Tupper at rense slaggen og forme det til lette, ikke sk\xc3\xb8re beholdere, kopper, sk\xc3\xa5le, tallerkner, og endda gasmasker, der blev brugt i 2. verdenskrig. Han designede senere v\xc3\xa6ske- og luftt\xc3\xa6tte l\xc3\xa5g ved at efterligne l\xc3\xa5get p\xc3\xa5 en malerb\xc3\xb8tte._NEWLINE_Tupper grundlagde Tupperware Plastics Company i 1938, og i 1946 introducerede han Tupper Plastics til isenkrammere og stormagasiner. Omkring 1948 gik han sammen med Brownie Wise, der havde fanget hans interesse efter et l\xc3\xa6ngerevarende telefonopkald til hans kontor i Massachusetts. Baseret p\xc3\xa5 en markedsf\xc3\xb8ringsstrategi udviklet af Brownie Wise, blev Tupperware i begyndelsen af 1950\'erne trukket tilbage fra detailhandelen og snart blev "Tupperware parties" popul\xc3\xa6re i hjem over hele USA og udenlands. Dette var den f\xc3\xb8rste eksempel p\xc3\xa5 "party-markesf\xc3\xb8ring", der senere, med succes, er blevet efterlignet af mange andre. Hovedkvarteret blev flyttet fra Massachusetts til Orlando. Efter at v\xc3\xa6re raget uklar med Wise, og hendes fyring i 1958, solgte Tupper The Tupperware Company for $ 16 millioner til Rexall (der blev opk\xc3\xb8bt af Dart Industries i 1969). Kort efter blev han skilt fra sin kone, opgav sin amerikanske statsborgerskab, for at undg\xc3\xa5 skattebetaling og k\xc3\xb8bte sig en \xc3\xb8 i Centralamerika. I 1984, \xc3\xa5ret efter hans d\xc3\xb8d udl\xc3\xb8b patentet p\xc3\xa5 Tupperware.'